Лидерът в теб, Дейл Карнеги, Стюарт Р. Ливайн, Майкъл А. Кром
Лидерът в теб, Дейл Карнеги, Стюарт Р. Ливайн, Майкъл А. Кром
-------------------------------------------------------------


***Тази книга е посветена на човешките взаимоотношения – най-важният критерий за успех на организацията***. Организации, способни да създадат кадри, мотивирани да работят за каузата и благоденствието на компанията, се оказват печеливши. Искреният интерес на лидера към хората, умението да ги стимулира професионално, да ги уважава по достойнство, да признава и награждава качествата им – ето новите инструменти на успеха.

Новата енергия на конкуренцията, невероятният възход и темпове на развитие на технологиите създават изцяло нова атмосфера и стил на работа в колективите.

За да се радват на успешно настояще и здравословно бъдеще, всички видове организации – независимо дали са правителствени или неправителствени, дали са в бизнеса или където и да било другаде – ще трябва да преминат през дълбока културна промяна. Лидерите от управляващи се превръщат във водачи на хората.
### Дейл Карнеги




Американският автор Дейл Карнеги (1888–1955) е световноизвестен специалист в областта на човешките отношения, създател на класически правила за успешна личностна реализация и любимец на няколко поколения читатели от различни краища на света. Роден е в бедно фермерско семейство. В гимназията и колежа проявява активност като член на дискусионни клубове. Работи като търговец, известно време е и актьор в Ню Йорк, преди да започне да преподава ораторско изкуство към Младежката християнска организация (УМСА). Курсовете му са едни от най-посещаваните, залите са все по-препълнени, а броят на последователите му расте. За да облекчи преподавателската си работа, Карнеги обобщава идеите си в брошурата „Как да говорим пред публика: практически курс за бизнесмени“ (1926). Участва в лекционно турне из страната заедно с колегата си Лоуел Томас и по-късно издава книгата „Неизвестни факти за известни личности“ (1934). Голямата кулминация в кариерата му идва с моменталния успех на знаменитото му съчинение „Как да печелим приятели и да влияем на другите“ (1936), чиято нестихваща популярност го превръща в една от най-издаваните и преиздавани книги на всички времена.

